Дадатак 2

*Мерапрыемства ў дзіцячым садзе, прысвечанае Году малой Радзімы*

***МОЙ РОДНЫ КУТ, ЯК ТЫ МНЕ МІЛЫ***

Пад беларускую песню “Вёсачка мая” уваходзяць дзеці (Слайд 1).

ВЯД. Сардэчнае наша (*Слайд 2*).

Усім прывітанне!

Хай будзе вясёлым,

Радасным нашым спатканне.

МУЗ.КІР. Вось любуйцеся, глядзіце

На вясёлых дашкалят.

Прывітаць вас сёння хоча

РАЗАМ: Наш Варнянскі яслі - сад! (*Слайд 3*).

**ПЕСНЯ: “ПРЫВІТАЛЬНАЯ”**

ВЯД. Паважаныя госці! Гэта проста цудоўна, што 2018 год у нашай краіне аб’яўлены годам малой Радзімы (Слайд 4).

Шумяць каштаны на дарозе каля храма, (Слайд 5).

У небе бомы звонаў паплылі.

Няма на свеце краю

Прыгажэйшага Варнянаў,

Няма на свеце даражэй зямлі.

Сапраўды, спеўны наш край, пявучая наша зямля беларуская. Таму і творы на ёй нараджаюцца чароўныя і прыгожыя.

Як важна, дзе ты нарадзіўся,

І на якой зямлі ўзрос.

Дзе сваім сэрцам прытуліўся  
І палюбіў яе да слёз.

***ПЕСНЯ “ВАРНЯНСКАЯ ПОЛЬКА****”(Слайд 6).*

ВЯД. Кожны любіць свай край, сваю вёску. Наша вёска Варняны - адна з найстарэйшых вёсак Астравеччыны. А якія у нас прыгожыя мясціны! Як хочацца ўбачыць блакітнае неба, удыхнуць роднае паветра, пачуць гучанне роднай мовы (*Слайд 7*).

1дз. Спяваюць птушкі звонка (Слайд 8).

На дзіва галасы.

Цвітуць вакол рамонкі.

Жаўцеюць каласы.

Ласкавая, чароўная,

Ільюцца прамяні…

Зямля мая цудоўная:

Тут нашы карані.

2дз. Лепей за ўсё мне на свеце мясціна,

Там, дзе я нарадзіўся і ўзрос.

Бэз пад акном і на полі каліна,

Ціхае сонца, блакіты нябёс.

3дз. Я – беларус, я ганаруся,

Што маю гэтае імя:

Аб добрай славе Беларусі

У свеце знаюць нездарма.

ВЯД. У Рэспубліцы Беларусь Варняны вядомы сваім архітэктурным комплексам 18 стагоддзя, у які ўваходзіць дом аптэкара, касцёл, карчма (Слайд 10). А як не палюбавацца нашымі ставамі, на якія кожны год прылятаюць беласнежныя лебедзі (Слайд 11). Так сама прыемна прагуляцца ля млына, памятніка ХІХ стагодзя. А якая цікавая легенда існуе пра нашу чырвоную вежу, яшцэ яе называюць вежай закаханых. Давайце ўсе разам паглядзім (*Слайд 12*).

ВЯД. На варнянскай зямлі жылі і працавалі вядомыя паэты Рычард Белячыц, Часлаў Навіцкі, гісторык-навуковец Ян Ціхановіч, Леанард Тапуць - заслужаны выпрабавальнік касмадрома Байканур, Тадэуш Адула – прафесар, доктар філалагічных навук (*Слайд 13*).

У даўнія часы, на Варнянскай плошчы ладзілі кірмаш. Сюды прыязджала шмат людзей, бо варнянцы з пакон вякоў працавітыя, гасцінныя і таленавітыя людзі. У нашым садку так сама шмат таленавітых дзетак. Паглядзіце ў іх выкананні беларускі танец ***“ТРАСУХА”****(Слайд 14.)*

І для нас вялікі гонар жыць і працаваць у нашай вёсцы.

ВЯД. Тут мой пачатак і працяг, (*Слайд 15*).

Табе я сэрца парываю.

Зямля бацькоў, дзядоў зямля

Ты для мяне зямля святая.

Мая маленькая Радзіма

Святлом любві сваёй узрасціла.

Твая вялікая душа –

Мая маленькая Радзіма!

4дз. Твар румяненькі белая хустачка, (*Слайд 16*).

Я ўжо ведаю, я-беларусачка!

І хачу так, як тата і мама,

Родны край свой любіць я таксама.

5дз. Я беларус маленькі

З блакітнымі вачыма.

Жыву і я, каб лепш

Жыла мая Радзіма.

***ПЕСНЯ: “ВАРНЯНСКІ ВАЛЬС”****(Слайд 17).*

ВЯД. А на развітанне хочаца вам пажадаць: (*Слайд 18*).

Не ведайце стомы

На працы і дома.

Нясіце гульнёвы настрой!

Каб дзеці смяяліся,

Каб усе мы ядналіся,

На радасць, на шчасце,

Дабро і любоў!

ВЯД. Вам жадаем ад душы,

РАЗАМ: Быць здаровымі заўжды!

Пад песню “ВЁСАЧКА МАЯ” дзеці выходзяць .

Падрыхтавалі: Трамбовіч Эма Генрыхаўна,

выхавальнік старшай групы;

Бабойць Ірына Уладзіславаўна,

музычны кіраўнік